ชวรัตน์ ชาญวีรกูล

ชวรัตน์ ชาญวีรกูล  (เกิด 7 มิถุนายน พ.ศ. 2479) เป็นนักการเมืองชาวไทย อดีตรัฐมนตรีว่าการกระทรวงมหาดไทย อดีตรัฐมนตรีว่าการกระทรวงสาธารณสุข อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ อดีตรองนายกรัฐมนตรี และอดีตผู้ปฏิบัติหน้าที่แทนนายกรัฐมนตรี หลังจากสมชาย วงศ์สวัสดิ์ พ้นจากตำแหน่งนายกรัฐมนตรีเนื่องจากถูกตัดสิทธิ์จากการเป็นกรรมการบริหารพรรคพลังประชาชนที่ถูกสั่งยุบ นอกจากนี้ ยังเป็นประธานกรรมการบริษัท เอสทีพี แอนด์ ไอ จำกัด (มหาชน) 

ชวรัตน์เป็นบิดาของอนุทิน ชาญวีรกูล นายกรัฐมนตรีไทยคนที่ 32

 ประวัติ 
ชวรัตน์ ชาญวีรกูล เป็นชาวไทยเชื้อสายจีนกวางตุ้ง มีชื่อในภาษาจีนกวางตุ้งว่า "ฉั่น กิงซัน"  (, ยฺหวิดเพ็ง: Can4 Ging2 Zan3) และมีชื่อเล่นว่า "จิ้น" คนในสภานิยมเรียก "ปู่จิ้น"  เกิดเมื่อวันที่ 7 มิถุนายน พ.ศ. 2479 ภูมิลำเนา ณ จังหวัดพระนคร สำเร็จการศึกษาจากโรงเรียนอัสสัมชัญ กรุงเทพ และสำเร็จการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และปริญญาบัตรวิทยาลัยป้องกันราชอาณาจักร ภาครัฐร่วมเอกชน และได้ร่วมอบรมหลักสูตร Chairman 2000 รุ่นที่ 3/2001 สมาคมส่งเสริมสถาบันกรรมการบริษัทไทย (IOD) อีกทั้งอบรมหลักสูตร Directors Accreditation Program (DAP) รุ่นที่ 17/2004 สมาคมส่งเสริมกรรมการบริษัทไทย (IOD)

เขาสมรสกับนางทัศนีย์ ชาญวีรกูล มีบุตรด้วยกัน 3 คน เป็นชาย 2 คน คือ อนุทิน ชาญวีรกูล นายกรัฐมนตรีไทย คนที่ 32 และมาศถวิน ชาญวีรกูล กรรมการบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) และหญิง 1 คน คือนางอนิลรัตน์ นิติสาโรจน์ กรรมการ บริษัท เอสที พร็อพเพอร์ตี้ แอนด์ โลจิสติกส์ จำกัด

 การทำงาน 
เขาเริ่มทำงานในสายธุรกิจรับเหมาก่อสร้าง ในปี พ.ศ. 2505 ได้ก่อตั้งบริษัทรับเหมาก่อสร้างทุนจดทะเบียน 2 ล้านบาทขึ้น ใช้ชื่อว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (STECON) ก่อนจะรับงานสัมปทานระดับ "เมกะโปรเจกต์" ของรัฐบาลหลายยุคหลายสมัย และจดทะเบียนในตลาดหลักทรัพย์เมื่อ พ.ศ. 2537 ผลงานที่สร้างชื่อ เช่น งานก่อสร้างท่าอากาศยานสุวรรณภูมิ 12,260 ล้านบาท, ก่อสร้างโรงไฟฟ้าราชบุรี วงเงิน 4,325 ล้านบาท, งานโรงงานไฟฟ้าแก่งคอย 2,534 ล้านบาท, การก่อสร้างโรงงานไฟฟ้ากรุงเทพใต้ของการไฟฟ้าฝ่ายผลิตแห่งประเทศไทย (กฟผ.) 2,360 ล้านบาท และโครงการก่อสร้างรัฐสภาแห่งใหม่ สัปปายะสภาสถาน วงเงิน 12,000 ล้านบาท  

 การดำรงตำแหน่งทางการเมือง 
เขามีสายสัมพันธ์ทางการเมืองมาเป็นระยะเวลานาน เคยดำรงตำแหน่งรัฐมนตรีช่วยว่าการกระทรวงการคลัง ในปี พ.ศ. 2539 สมัยรัฐบาล พล.อ.ชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ในโควตาพรรคชาติพัฒนา จากนั้นภายหลังพรรคไทยรักไทยชนะการเลือกตั้ง และทักษิณ ชินวัตร เป็นนายกรัฐมนตรี ชวรัตน์ได้หันไปอยู่เบื้องหลังสนับสนุนอนุทิน ชาญวีรกูล บุตรชายซึ่งเป็นผู้ใกล้ชิดทักษิณ และเป็นกรรมการบริหารพรรคไทยรักไทยแทน แต่หลังจากพรรคไทยรักไทยถูกยุบพรรค ทำให้กรรมการบริหารพรรคไทยรักไทยจำนวน 111 คน รวมถึงอนุทิน ถูกตัดสิทธิ์ทางการเมืองเป็นเวลา 5 ปี ในปี พ.ศ. 2551 ชวรัตน์จึงกลับมารับตำแหน่งทางการเมืองอีกครั้งในสังกัดพรรคพลังประชาชน ซึ่งสืบทอดมาจากพรรคไทยรักไทย และชนะการเลือกตั้งครั้งนั้น โดยเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลสมัคร สุนทรเวช ในโควตาของกลุ่มคุณหญิงสุดารัตน์ เกยุราพันธุ์ และดำรงตำแหน่งรองนายกรัฐมนตรีและรัฐมนตรีว่าการกระทรวงสาธารณสุข ตามโควตาของกลุ่มเพื่อนเนวิน ในรัฐบาลสมชาย วงศ์สวัสดิ์

หลังจากที่สมชาย วงศ์สวัสดิ์ พ้นจากตำแหน่งนายกรัฐมนตรี หลังถูกตัดสิทธิ์ทางการเมืองในฐานะกรรมการบริหารพรรคพลังประชาชนเนื่องจากถูกยุบพรรค ชวรัตน์จึงขึ้นมาเป็นผู้ปฏิบัติหน้าที่แทนนายกรัฐมนตรีตั้ง ชวรัตน์ รักษาการนายกฯ โอฬาร เยียวยาสนามบิน จากนั้นได้ย้ายตามกลุ่มเพื่อนเนวินที่มีอนุทินผู้เป็นบุตรชายเป็นหนึ่งในแกนนำ มารวมกับกลุ่มกลุ่มมัชฌิมาที่ย้ายมาจากพรรคมัชฌิมาธิปไตย ในสังกัดพรรคภูมิใจไทย และได้รับเลือกเป็นหัวหน้าพรรค ต่อมาได้รับการแต่งตั้งให้ดำรงตำแหน่งรัฐมนตรีว่าการกระทรวงมหาดไทย ในรัฐบาลอภิสิทธิ์ เวชชาชีวะ รวมถึงได้รับการแต่งตั้งให้เป็นประธานคณะกรรมาธิการการสาธารณสุขของสภาผู้แทนราษฎรไทย ชุดที่ 23 หลังจากนั้นเมื่อกลุ่มบ้านเลขที่ 111 ซึ่งรวมถึงอนุทิน ชาญวีรกูล บุตรชายของชวรัตน์ พ้นระยะเวลาตัดสิทธิทางการเมือง 5 ปีในปี พ.ศ. 2555 ชวรัตน์ก็ได้วางมือทางการเมืองชวรัตน์วางมือ ภท.หลังบ้านเลขที่ 111 ปลดล็อก โดยลาออกจากหัวหน้าพรรคภูมิใจไทยเมื่อวันที่ 29 สิงหาคม และผลักดันอนุทินขึ้นเป็นหัวหน้าพรรคแทน

 รางวัลและเกียรติยศ 

ชวรัตน์ ชาญวีรกูล ได้รับพระราชทานยศกองอาสารักษาดินแดนเป็น นายกองใหญ่ ในฐานะที่เป็นรัฐมนตรีว่าการกระทรวงมหาดไทย เมื่อปี พ.ศ. 2552ได้รับพระราชทานยศกองอาสารักษาดินแดนนายกองใหญ่

 เครื่องราชอิสริยาภรณ์ 
เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๐, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี ประจำปี ๒๕๕๒, เล่ม ๑๒๘ ตอนที่ ๑ ข หน้า ๔, ๑๒ มกราคม ๒๕๕๔

 เครื่องราชอิสริยาภรณ์ต่างประเทศ 
  :
 พ.ศ. 2533 - 80px เครื่องราชอิสริยาภรณ์มงกุฎเบลเยียม ชั้นที่ 1
  :
 พ.ศ. 2558 - 80x80px เครื่องราชอิสริยาภรณ์อันวิเศษยิ่งแห่งจักรวรรดิบริติช ชั้นตติยาภรณ์ (ฝ่ายพลเรือน)ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ , เล่ม ๑๓๒ ตอนที่ ๘ ข หน้า ๒, ๓๐ มีนาคม ๒๕๕๘

 อ้างอิง 

หมวดหมู่:สกุลชาญวีรกูล
หมวดหมู่:ชาวไทยเชื้อสายกวางตุ้ง
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงมหาดไทยไทย
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:หัวหน้าพรรคการเมืองในประเทศไทย
หมวดหมู่:บุคคลจากจังหวัดพระนคร
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:บุพการีของนายกรัฐมนตรีไทย
หมวดหมู่:รักษาการนายกรัฐมนตรีไทย